दि हिंदू (The Hindu) भारत में छपे वाला एक ठो अंगरेजी भाषा के दैनिक अखबार बा। एकर मुख्यालय चेन्नई (मद्रास) में बाटे। ई अखबार जब सुरू भइल तब हप्तावार छपे। 1878 में सुरुआत से ले के 1889 तक ले ई हप्तावार छपल आ एकरा बाद दैनिक, मने की रोज छपे वाला हो गइल।  ईई भारत के दुसरा सभसे ढेर सर्कुलेशन वाला अंगरेजी अखबार बाटे, एकर बिकिरी जुलाई-दिसंबर 2015 में 15.1xa0लाख कॉपी प्रति दिन रहल। 2014 के पाठक सर्वे के मोताबिक ई अखबार दि टाइम्स ऑफ इंडिया आ हिंदुस्तान टाइम्स के बाद तिसरा नंबर पर रहल जब एकर पाठक 16 लाख लोग रहे। दि हिंदू के सर्कुलेशन आधार सभसे ढेर दक्खिनी भारत में बाटे आ ई आंध्र प्रदेश, तमिल नाडु, कर्नाटक, केरल आ तेलंगाना में बहुतायत से पढ़ल जाला।